सपा नेता पार्टी क्यों छोड़ रहे? NDTV के सवाल पर आजम खान ने कहा- मुझे क्यों फंसा रहे  
आजम खान ने कहा- जो चले गए मुझे इस पर बात करने से क्या फायदा
कहा- मेरे ऊपर इसलिए मामले दर्ज किए जा रहे क्योंकि चुनाव जीत गया
पाक से लेना-देना नहीं, बगैर जाए मुझे पाकिस्तानी एजेंट कहा जाता है
सपा के वरिष्ठ नेता आजम खान (Azam Khan) ने नीरज शेखर और अन्य सपा (Samajwadi Party) नेताओं के पार्टी छोड़ने के सवाल पर यह भी कहा कि ' जो चले गए मुझे इस पर बात करने से क्या फायदा और जो जाने वाले हैं उनको रोकने से कोई फायदा नहीं. बलिया सीट के बारे में अध्यक्ष जी बता सकेंगे, हम कुछ नहीं.'
आजम खान (Azam Khan) ने कहा कि 'मेरा पाकिस्तान से कोई लेना देना नहीं रहा है. मेरे सगे चाचा और बहन वहां पर हैं. मैं बाद में भी कभी उनका चेहरा नहीं देख पाया, क्योंकि बगैर जाए मुझे पाकिस्तानी एजेंट कहा जाता है.'
आजम खान ने कहा कि 'मेरे ऊपर इतने मामले इसलिए दर्ज किए जा रहे हैं क्योंकि मैं चुनाव जीत गया हूं.'